REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/13-25

24. januar 2025. godine

B e o g r a d

Z A P I S N I K

14. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 24. JANUARA 2025. GODINE

 Sednica je počela u 09.00 časova.

 Sednicom je predsedavala Milica Nikolić, predsednik Odbora.

 Sednici su prisustvovali članovi Odbora: Nikola Bokan, Jasmina Palurović, Vesna Nedović, Olja Petrović, Snežana Jovanović, Risto Kostov, Sanja Jefić Branković, Miloš Gnjidić i Dijana Radović.

 Sednici Odbora su prisustvovali i Zdravko Mladenović, zamenik člana Odbora Dragana Nikolića, Igor Jakšić, zamenik člana Odbora Nikole Bokana, Slobodan Milisavljević, zamenik člana odbora Snežane Jovanović i Edin Numanović, zamenik člana Odbora Olje Petrović.

 Sednici nisu prisustvovali članovi Odbora: Goran Petrović, Ana Krstić, Tatjana Pašić, Uroš Đokić, Danijela Nestorović i Slobodan Petrović, kao ni njihovi zamenici.

 Na predlog predsednika, Odbor je jednoglasno, sa 11 glasova, utvrdio sledeći

**D n e v n i r e d:**

1. Donošenje odluke o organizovanju Javnog slušanja na temu „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“.

Od prisutnih na sednici nije bilo javljanja za učestvovanje u diskusiji i Odbor je prešao na odlučivanje po tačkama dnevnog reda.

**Prva tačka dnevnog reda**

Odbor je jednoglasno, sa 11 glasova, doneo odluku da se organizuje Javno slušanje na temu „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“.

 Sednica je završena u 09.05 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Milica Nikolić